Aḥric amezwaru Asissen n yiferdisen n tesnarrayt yenna Jean-pierre Olivier de Sardan :  tadiwennit d allal aneglam , d win issemrasen s waṭas deg ugmar n yisallen imi d win isahlen , yettuneḥsab d adamsan yettili-d s udiwenni. 1 ihi tadiwennit d yiwet seg tarrayin tigejdanin n tsastant deg unnar , tettili-d d adiwenni gar sin yemdanen neɣ ugar , anda yiwen seg-sen d amsestan , wayeḍ d win ad as-d-yarren ɣef isteqsiyen-is . S umata d win yesɛan tirmit deg wayen yerzan asentel i ɣef yettnadi .